Temeljem članka 391. Zakona o vlasništvu i drugim stvarnim pravima („Narodne novine“, broj: 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/2014, 81/15 - službeni pročišćeni tekst i 94/17 – ispravak pročišćenog teksta), članka 36. Statuta Grada Zadra („Glasnik Grada Zadra“, broj: 9/09, 28/10, 3/13, 9/14, 2/15 – pročišćeni tekst, 3/18, 7/18 - pročišćeni tekst, 15/19, 2/20, 3/21 i 14/23 – pročišćeni tekst) i Odluke Gradonačelnika Grada Zadra, KLASA: 940-01/26-01/22, URBROJ: 2198-01-2-26-6, od 16. lipnja 2026. godine, Gradonačelnik Grada Zadra raspisuje



JAVNI NATJEČAJ

za prodaju nekretnina u vlasništvu Grada Zadra

1. Predmet natječaja je prodaja nekretnine u vlasništvu Grada Zadra i to:

- čest. zem. 8150/4 k.o. Zadar, površine 102 m2,  i čest.zem. 8150/5 k.o. Zadar, 
[bookmark: _GoBack]  površine 31 m2, s ukupnom početnom cijenom od 13.600,00 eura

2. Nekretnina se prodaje u viđenom stanju (“viđeno – kupljeno”).

3. Pravo sudjelovanja na javnom natječaju imaju sve fizičke i pravne osobe koje prema važećim propisima Republike Hrvatske mogu biti vlasnici nekretnina na području Republike Hrvatske i koji su uplatili jamčevinu u iznosu od 5% početne cijene nekretnine, i to na žiro račun IBAN HR 5924070001852000009, model HR26, poziv na broj 7757 - 019 - OIB uplatitelja, a uplaćuje se u korist proračuna Grada Zadra, s naznakom „za nekretninu“.

4. U cijenu nekretnine nisu uračunata porezna davanja koja plaća kupac. 

5. Ponude ponuditelja koji imaju neplaćene dospjele dugove prema Gradu Zadru neće se razmatrati.

6. Grad Zadar će s najpovoljnijim ponuditeljem sklopiti ugovor o kupoprodaji predmetne nekretnine.

7. Najpovoljnijim ponuditeljem smatra se ponuditelj koji ispunjava uvjete natječaja te je ponudio najvišu cijenu koja mora biti izražena u eurima, a ponude izražene u drugim valutama neće se razmatrati. U slučaju da dva ili više ponuditelja ponude istu najvišu cijenu, bit će pozvani da u dodatnom roku od 3 dana dostave nove ponude.

8. Najpovoljniji ponuditelj koji odustane od kupnje, odnosno ne zaključi ugovor o kupoprodaji u roku od 15 dana od dana primitka odluke o izboru najpovoljnijeg ponuditelja, gubi pravo na povrat uplaćene jamčevine, a ponuditelju koji ne uspije u javnom natječaju vratit će se uplaćena jamčevina, kao i u slučaju iz točke 14. ovog javnog natječaja, u roku od 30 dana od dana otvaranja ponuda, bez prava na kamatu za razdoblje od uplate jamčevine do njezina povrata.

9. Izabrani ponuditelj dužan je uplatiti kupoprodajnu cijenu u roku od 30 dana od dana zaključenja kupoprodajnog ugovora. 

10. Sve dodatne informacije vezane za nekretninu koja je predmet prodaje, mogu se dobiti u Upravnom odjelu za gospodarenje gradskom imovinom, uz prethodnu najavu.

11. Pisana ponuda iskazuje se isključivo u eurima, a uz ponudu obvezno je dostaviti:
- preslik osobne isprave za fizičke osobe, odnosno izvadak iz sudskog registra za pravne osobe, 
- dokaz o uplaćenoj jamčevini,
- potvrdu Grada Zadra, Upravnog odjela za financije, da ponuditelj nema neplaćenih dospjelih obveza prema Gradu Zadru, po svim osnovama, do dana raspisivanja ovog javnog natječaja,
- podatak o broju tekućeg ili žiro-računa za povrat jamčevine sudionicima čije ponude ne budu prihvaćene ili u slučaju poništenja natječaja.

12. Podnošenjem pisane ponude ponuditelji daju privolu Gradu Zadru za korištenje dostavljenih osobnih podataka u svrhu provedbe javnog natječaja sukladno važećim propisima o zaštiti osobnih podataka.

13. Rok za dostavljanje ponuda iznosi 8 (osam) dana od dana objave javnog natječaja. 

Ponude se dostavljaju na adresu:
GRAD ZADAR
Upravni odjel za gospodarenje gradskom imovinom
Narodni trg 1,
„Prodaja nekretnine oznake čest.zem. 8150/4 i 8150/5 “ - NE OTVARATI!

14. Gradonačelnik Grada Zadra zadržava pravo ne prihvatiti niti jednu ponudu, te poništiti predmetni javni natječaj u bilo koje vrijeme prije sklapanja ugovora bez ikakve odgovornosti prema ponuditeljima i bez obveze obrazloženja razloga svoje odluke. 


	
                                                                                                  GRADONAČELNIK

                                                                                                           Šime Erlić







